प्रागज्योतिस फरायसालिमा बर' थुनलाइयारी गौथुमनि बानजाइनायाव 25थि फ्रेसमेन ससियेल डे लोगोसे रुफाथि मायथाइ फोरबो फालिथाइखौ दिनै सानसेनि मेहेरगोनां हाबाफारिजों खुंफुंङो । बे रुफाथि मायथाइ फोर्बो फालिथाइयाव हांख्राइहरनाय लेखायै मिरु एबसुनि लेङाइ आफादगिरि मानगोनां मुस्रि खोरोमदाव औवारीया गाहाइ आलासि महरै बाहागो लाहैयो ।  बिथाङा बुंदों- गामिआरि बर'फोरनाव जेरैबादि माहारिबाद सानस्रिया थैया बेबादिनो टाउन सहराव फरायनाय साफ्रोमबो फरायसानावनो बे एखे सानस्रिआ गोथाङै थानांगोन होननानै बे फरायसालिमाखौ नागारनानै उनाव नोंसोर जेसेबांखिनिसिम गुबुन गुबुन जायगायाव थांनानै गोजौ सोलोंथाइ लाहैबावा मानो अब्लासिम जोंनि बर' माहारिबादखौ जेब्लाबो लांफाबाय थानांगोन होननानै इयुन जोलैनोबो बे एखे सानस्रिखौनो जों गथायलांनो थाखाय बेयाव मैया बाहागो लानाय साफ्रोमबो फरायसायानो बिबान लांथारनांगोन होननानै फरायसाफोरखौ थांखिनानै खावलायो ।